ananddey/assamese-wiki-corpus huggingface dataset:
অভিনৱ গুপ্ত

অভিনৱ গুপ্ত প্ৰাচীন কামৰূপৰ এগৰাকী দাৰ্শনিক। এওঁ খ্ৰীষ্টীয় ৮ম-৯ম শতিকাৰ লোক। এখেত প্ৰথমে শাক্ত ধৰ্মাৱলম্বী আছিল আৰু শাক্ত দৰ্শনৰ এখন ভাষ্য ৰচনা কৰিছিল। কথিত প্ৰবাদ অনুসৰি আদি শংকৰাচাৰ্য কামৰূপলৈ আহোঁতে অভিনৱ গুপ্তই শংকৰাচাৰ্যৰ লগত শাক্ত ধৰ্মৰ গুণ সম্বন্ধে তৰ্কযুদ্ধত প্ৰবৃত্ত হৈছিল। কিন্তু তৰ্কযুদ্ধত পৰাস্ত হয় আৰু শংকৰাচাৰ্যৰ শিষ্যত্ব গ্ৰহণ কৰে।

তথ্য সমল

শ্ৰেণী:সংক্ষিপ্ত জীৱনী
উমছিয়াং ডাবল-ডেকাৰ ৰুট ব্ৰীজ

উমছিয়াং ডাবল-ডেকাৰ ৰুট ব্ৰীজ হ'ল ভাৰতৰ মেঘালয় ৰাজ্যত অৱস্থিত এখন জীৱন্ত ৰুট ব্ৰীজ। চেৰাপুঞ্জীৰ পৰা ৪৫ কিলোমিটাৰ (২৮ মাইল) বা ৬৫০০ খোজ ট্ৰেকিং কৰি ইয়ালৈ যাব পাৰি। ইয়াৰ ওচৰতে আছে এটি‍ জলপ্ৰপাত।

পৰ্যটনৰ বাবেই ৰুট ব্ৰীজৰ স্বাস্থ্যৰ অৱনতি ঘটিছে। ৭০ সংখ্যক গণৰাজ্য দিৱস অনুষ্ঠানত মেঘালয়ে তেওঁলোকৰ ৰাজ্যৰ এই ৰুট ব্ৰীজ উপস্থাপন কৰিছিল। গছৰ শিপাৰ পৰা দলং নিৰ্মাণৰ ক্ষেত্ৰত খাছিয়া আৰু জয়ন্তীয়া ৰাইজৰ দক্ষতা প্ৰদৰ্শনৰ উদ্দেশ্যে চেৰাপুঞ্জীৰ নংৰিয়াত এই দলঙৰ এক প্ৰতিৰূপ নিৰ্মাণ কৰা হৈছে। এই জীৱন্ত দলংবোৰ এবিধ বিশেষ প্ৰকাৰৰ ৰবৰ গছৰ পৰা সৃষ্টি কৰা হয়। শিপা বাঢ়ি অহাৰ লগে লগে দলঙৰ শক্তি বাঢ়ি যায়। ৰুট ব্ৰীজবোৰ মেঘালয়ৰ তাজমহল হিচাপে‍ সম্মানিত। এইবোৰ বৃদ্ধি আৰু পৰিচালনা কৰিবলৈ‍ প্ৰায় ২৫ বছৰ সময় লাগে‍, অৱশ্য‍ে ৫০জন লোকৰ ওজন সহ্য কৰিব পাৰে আৰু ৫০০ বছৰ কাম কৰিব পাৰে।

তথ্যসূত্ৰ

শ্ৰেণী:মেঘালয়ৰ পৰ্যটনস্থলী
শ্ৰেণী:মেঘালয়
ডাছ কেপিটেল

ডাছ কেপিটেল বা সৰলভাৱে কেপিটেল হৈছে কাৰ্ল মাৰ্ক্সে ৰচনা কৰা বস্তুবাদী দৰ্শন আৰু ৰাজনৈতিক অৰ্থনীতিৰ সমালোচনাৰ এক মূল তাত্ত্বিক গ্ৰন্থ। এই গ্ৰন্থ তিনিটা খণ্ডত যথাক্ৰমে ১৮৬৭, ১৮৮৫ আৰু ১৮৯৪ চনত প্ৰকাশ পাইছে।

উদ্ধৃতি

মূল্যবোধ হিচাপে সকলো সামগ্ৰীয়েই বাস্তৱায়িত শ্ৰমৰ সময়ৰ কিছুমান নিৰ্দিষ্ট পৰিমাপহে।

উৎস

শ্ৰেণী:গ্ৰন্থ
তেজল শ্বাহ

তেজল শ্বাহ (; জন্ম ১৯৭৯) এগৰাকী ভাৰতীয় সমসাময়িক ভিজুৱেল আৰ্টিষ্ট আৰু কিউৰেটৰ। তেওঁ ভিডিঅ' আৰ্ট, ফটোগ্ৰাফী, পৰিৱে‍শন, অংকন, শব্দৰ কাম আৰু স্থানীয় ইনষ্টলেচনৰ মাধ্যমত কাম কৰে। শ্বাহে‍ তেওঁৰ কামত এলজিবিটিকিউ+ সম্প্ৰদায়, যৌনতা, লিংগ, অক্ষমতা, আৰু মানুহ আৰু প্ৰকৃতিৰ মাজৰ সম্পৰ্ককে ধৰি বিষয়সমূহৰ সন্ধান কৰে। তেওঁ মুম্বাইত বসবাস কৰে।

জীৱনী

১৯৭৯ চনত ভাৰতৰ ছত্তীশগড়ৰ ভিলাইত তেজল শ্বাহৰ জন্ম। শ্বাহে নিজকে‍ কুইয়াৰ বুলি চিনাক্ত কৰে। তেওঁ অষ্ট্ৰেলিয়াৰ মেলবৰ্ণৰ আৰএমআইটি বিশ্ববিদ্যালয় (ৰয়েল মেলবৰ্ন ইনষ্টিটিউট অৱ টেকন'লজি)ৰ পৰা ফটোগ্ৰাফীত বি.এ. ডিগ্ৰী (২০০০) লাভ কৰিছিল আৰু বাৰ্ড কলেজৰ পৰা এম.এফ.এ. ডিগ্ৰীৰ বাবে অধ্যয়ন কৰিছিল যদিও স্নাতক হোৱা নাছিল।

২০০৬ চনত তেওঁৰ হিজৰা ফেণ্টাচি ছিৰিজৰ কামে বাংগালুৰু আৰু মুম্বাইৰ হিজৰা সম্প্ৰদায় (নপুংসক, আন্তঃলিংগ লোক, আৰু/বা হিজড়া)ক উজ্জ্বল কৰি তুলিছিল।

শ্বাহৰ শিল্পকৰ্মসমূহ বহুলভাৱে প্ৰদৰ্শিত হৈছে, ইয়াৰ ভিতৰত আছে, নিউয়ৰ্কৰ ব্ৰুকলিনৰ ব্ৰুকলিন মিউজিয়ামত "গ্ল'বেল ফেমিনিজমছ" (২০০৭); নিউ জাৰ্চিৰ নেৱাৰ্কৰ নেৱাৰ্ক মিউজিয়ামত "ইণ্ডিয়া: পাব্লিক প্লেচ/প্ৰাইভেট স্পেচ" (২০০৮); জাৰ্মানীৰ কাচেলত ডকুমেণ্টা (১৩) (২০১২); আৰু "এভাৰয়ন ইজ এ আৰ্টিষ্ট: কচমোপলিটান এক্সাৰচাইজেছ জোচেফ বেউইছ" (২০২১) জাৰ্মানীৰ ডাচেলডৰ্ফত কে২০ সৈতে॥ তেওঁৰ কৰ্ম জাৰ্মানীৰ ওল্ফছবাৰ্গৰ কুন্ষ্টমিউজিয়াম ওল্ফছাৰ্গত অনুষ্ঠিত হোৱা "ফেচিং ইণ্ডিয়া" (২০১৮) নামৰ এক দলীয় প্ৰদৰ্শনীৰ অংশ আছিল। অন্যান্য শিল্পীসকলৰ ভিতৰত আছিল বিভা গালহোত্ৰা, ভাৰতী খেৰ, প্ৰজক্তা পটনিছ, ৰীনা চাইনী কল্লাট, আৰু মিঠু সেন

শ্বাহৰ কাম ৰাজহুৱা সংগ্ৰহালয়ৰ সংগ্ৰহত আছে, তাৰ ভিতৰত চেণ্টাৰ পম্পিডু অন্তৰ্ভুক্ত।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
লৰ্ড বাইৰন

জৰ্জ গৰ্ডন (নোৱেল) বাইৰন, ৬ষ্ঠ বেৰন বাইৰন (২২ জানুৱাৰী ১৭৮৮ – ১৯ এপ্ৰিল ১৮২৪), সাধাৰণতে লৰ্ড বাইৰন নামেৰে পৰিচিত, এজন ইংৰাজ কবি আৰু ৰোমান্টিকতাবাদৰ আগশাৰীৰ ব্যক্তি আছিল। তেওঁৰ পিতৃ আছিল গণিতজ্ঞ আডা লাভলেছ।

উদ্ধৃতি

সেই দুখীয়া কুকুৰটো—জীৱনৰ সঁচা বন্ধু,
প্ৰথমে আদৰিবলৈ, প্ৰথমে ৰক্ষা কৰিবলৈ।
যদি মই মূৰ্খ, অন্ততঃ মই সন্দেহবাদী মূৰ্খ; আৰু কাৰো আত্মধাৰ্মিকতাৰ জ্ঞানক মই ঈৰ্ষা নকৰো।
সদায় পাৰিলে হাঁহিব, ই সস্তীয়া ঔষধ।
“বন্ধুত্ব হৈছে ডেউকা নথকা প্ৰেম!”
"জীৱনত চাৰিটা গুৰুত্বপূৰ্ণ প্ৰশ্ন আছে... পবিত্ৰ কি? আত্মা কিহৰ পৰা গঠিত? কিহৰ বাবে জীয়াই থকাৰ যোগ্য আৰু কিহৰ বাবে মৃত্যুৰ যোগ্য? এই সকলোবোৰৰ উত্তৰ একেই: 'কেৱল প্ৰেম।'"

উৎস

বাহ্যিক সংযোগ

শ্ৰেণী:কবি
শ্ৰেণী:ইংলেণ্ডৰ ব্যক্তি
শ্ৰেণী:মৃত ব্যক্তি
ভাৰতীয় ২০০০ টকাৰ নোট

ভাৰতীয় ৰিজাৰ্ভ বেংকে ২০১৬ চনৰ ৮ নৱেম্বৰত ২০০০ টকীয়া নোট প্ৰৱৰ্তন কৰিছিল। দুৰ্নীতি, ক’লা ধন, জাল মুদ্ৰা ৰোধ কৰাৰ লক্ষ্যৰে চৰকাৰে কৰা বিমুদ্ৰাকৰণৰ এক অংশ আছিল এই উচ্চ মূল্যৰ নোট প্ৰৱৰ্তন। সেই অনুসৰি ভাৰত চৰকাৰে বৰ্তমানৰ ৫০০ টকা আৰু ১০০০ টকীয়া নোট বিমুদ্ৰাকৰণৰ কথা ঘোষণা কৰিছিল। বিমুদ্ৰাকৰণৰ আঁৰৰ উদ্দেশ্য আছিল অবৈধ কাৰ্যকলাপসমূহত ব্যাঘাত জন্মোৱা আৰু ডিজিটেল লেনদেনৰ দিশত পৰিৱৰ্তন প্ৰসাৰিত কৰিবলৈ পুৰণি নোটসমূহ বাতিল কৰা।

প্ৰথম অৱস্থাত বিমুদ্ৰাকৰণ আৰু পৰৱৰ্তী সময়ত এটিএম আৰু নগদ ধন বিতৰণ ব্যৱস্থাৰ পুনৰ মানাংকনৰ বাবে ২০০০ টকীয়া নোটৰ প্ৰচলন সীমিত আছিল। কিন্তু প্ৰক্ৰিয়াটো আগবাঢ়ি যোৱাৰ লগে লগে নোটখন প্ৰচলনৰ বাবে অধিক ব্যাপকভাৱে উপলব্ধ হৈ পৰিছিল।

ডিজাইন

নতুন ₹২০০০ বেংকনোট ৬৬ মিঃমিঃ × ১৬৬ মিঃমিঃ মেজেণ্টা ৰঙৰ আৰু ইয়াৰ আগফালে মহাত্মা গান্ধীৰ প্ৰতিকৃতি, অশোক স্তম্ভৰ প্ৰতীক, আৰু ভাৰতীয় ৰিজাৰ্ভ বেংকৰ গৱৰ্ণৰৰ স্বাক্ষৰ আছিল। ইয়াত এখন ব্ৰেইল প্ৰিণ্ট আছে, যাতে দৃষ্টিহীন হোৱা লোকসকলক মুদ্ৰা চিনাক্ত কৰাত সহায় কৰে। পিছফালে ভাৰতৰ প্ৰথম আন্তঃগ্ৰহীয় মহাকাশ অভিযানক প্ৰতিনিধিত্ব কৰা মংগলযানৰ এটা মটিফ আৰু স্বচ্ছ ভাৰত অভিযানৰ ল'গ' আৰু এটা টেগ লাইন আছে।

সুৰক্ষা বৈশিষ্ট্যসমূহ

₹২০০০ বেংকনোটত একাধিক সুৰক্ষা বৈশিষ্ট্য আছে, তলত তালিকাভুক্ত কৰা হৈছে:

সোঁফালে অশোক স্তম্ভৰ প্ৰতীক মহাত্মা গান্ধীৰ প্ৰতিকৃতি আৰু ইলেক্ট্ৰ'টাইপ (২০০০) জলচিহ্ন

সোঁফালে উঠা প্ৰিণ্টত ₹২০০০ ৰ সৈতে অনুভূমিক আয়তক্ষেত্ৰ

বাওঁফালে থকা টোকাটো ছপা কৰা বছৰ (ওলটাকৈ)

বেংকনোটৰ বাওঁফালে 'আৰ.বি.আই' আৰু '২০০০' ক্ষুদ্ৰকৈ লিখা আছে।

ভাষাসমূহ

অন্যান্য ভাৰতীয় টকীয়া নোটৰ দৰে ₹২০০০ টকাৰ নোটতো ইয়াৰ পৰিমাণ ১৭+১ ভাষাত লিখা আছে (দৃষ্টিহীনতাৰ বাবে নতুন মুদ্ৰাৰ নোটত ব্ৰেইল ভাষা যোগ কৰা হৈছে)। ইয়াৰ আগফালে ইংৰাজী আৰু হিন্দী ভাষাত লিখা আছে। পিছফালে এটা ভাষা পেনেল আছে য’ত ভাৰতৰ ২২টা চৰকাৰী ভাষাৰ ভিতৰত ১৫টা ভাষাত নোটটোৰ মূল্য প্ৰদৰ্শন কৰা হৈছে। ভাষাসমূহ বৰ্ণানুক্ৰমে প্ৰদৰ্শিত হয়। পেনেলত অন্তৰ্ভুক্ত ভাষাসমূহ হ’ল অসমীয়া, বাংলা, গুজৰাটী, কানাড়া, কাশ্মীৰী, কংকনী, মালয়ালম, মাৰাঠী, নেপালী, ওড়িয়া, পাঞ্জাবী, সংস্কৃত, তামিল, তেলেগু, উৰ্দু, আৰু ব্ৰেইল।

+
কেন্দ্ৰীয় পৰ্যায়ৰ চৰকাৰী ভাষাসমূহ (দুয়োটা মূৰৰ তলত)
ভাষা
₹২০০০
হিন্দী
ইংৰাজীTwo Thousand Rupees
১৫ ভাৰতীয় সংবিধানৰ অষ্টম অনুসূচীভুক্ত ভাষাসমূহ (ভাষা পেনেলত দেখাৰ দৰে)
অসমীয়া
বঙালী
গুজৰাটী
কানাড়া
কাশ্মীৰি ভাষা
কোংকনী ভাষা
মালয়ালম
মাৰাঠী
নেপালী
ওড়িয়া
পাঞ্জাবী
সংস্কৃত
তামিল
তেলেগু
উৰ্দু

তথ্য সংগ্ৰহ

শ্ৰেণী:ভাৰতীয় বেংক নোট
লোকাপাৰ

লোকাপাৰ হৈছে এবিধ আপুৰুগীয়া কাণত পিন্ধা অলংকাৰ। প্ৰধানকৈ অসমৰ যোৰহাট অঞ্চলত গঢ়োৱা এই অলংকাৰ বিধ পিঠিয়া-পিঠিয়কৈ থকা চাৰিটা পাৰ চৰাইৰ আৰ্হিৰ। সাধাৰণতে ইয়াত ৰঙা আৰু সেউজীয়া পাথৰে সোণত খচিত কৰি গঢ়োৱা হয়। লোকাপাৰক অসমীয়া মহিলাৰ অতি আদৰৰ আৰু হেঁপাহৰ অলংকাৰ হিচাপে গণ্য কৰা হয়। ই এবিধ সুচাৰুৰূপে আৰু মৰ্যাদা সম্পন্ন অলংকাৰ। আহোম ৰজা আৰু ডা-ডাঙৰীয়াসকলে লোকাপাৰ পৰিধান কৰিছিল বুলি বুৰঞ্জীত পোৱা যায়। আহোমৰ দিনত উৎসৱ-পাৰ্বন আদিত লোকাপাৰ পৰিধান কৰাতো পৰম্পৰাৰ দৰে আছিল।

গঠন

এইবিধ অলংকাৰ বাস্ৰাম বা মিনা কৰা থাকে আৰু কাণৰ লটিত জুমকাৰ দৰে ওলমি থাকে। পাৰ কেইবিধ পিঠিয়া-পিঠিয়কৈ থকাৰ বাবে ইয়াক দেখাত অশোকস্তম্ভৰ দৰে লাগে। পাৰ চাৰিটাৰ মূৰৰ ওপৰৰ পৰা চাৰিডাল শিকলি গৈ কাণৰ লটিত লাগি থকাকৈ থকা সোণৰ গিৰিত লগ লাগে। পাৰ কেইটাৰ ঠেং কেইখনত মুকুতা মণিৰ দৰে লটকন গথা থাকে। ইয়াৰ বিৰিটোৰ পিছফালে এডাল হাকোটা লগা থাকে। হাকোটা ডালৰ সহায়ত কাণৰ লটিৰ ফুটাত এই বিশেষ অলংকাৰ পৰিধান কৰা হয়। চৰাইৰ আকৃতিৰ লোকাপাৰৰ দৰে কাণফুলিত খঞ্জখিলি বুলিও কোৱা হয়।

তথ্য সংগ্ৰহ

শ্ৰেণী:অসমৰ অলংকাৰ
ব্ৰিটিছ লেডিজ ফুটবল ক্লাব

ব্ৰিটিছ লেডিজ ফুটবল ক্লাব ১৮৯৫ চনত গ্ৰেট ব্ৰিটেইনত গঠন হোৱা মহিলা সংঘৰ ফুটবল দল আছিল। প্ৰথম মহিলা ফুটবল ক্লাবসমূহৰ ভিতৰত অন্যতম এই দলটোৰ পৃষ্ঠপোষক হিচাপে আছিল ডামফ্ৰিজৰ এগৰাকী অভিজাত লেডী ফ্লৰেন্স ডিক্সি। ক্লাবটোৰ প্ৰথম অধিনায়ক আছিল নেটী হানিবল। তেওঁৰ প্ৰকৃত নাম সম্ভৱতঃ মেৰী হাটছন।

১৮৯৫ চনৰ ২৩ মাৰ্চত লণ্ডনৰ ক্ৰাউচ এণ্ডত ‘দ্য নৰ্থ’ আৰু ‘দ্য চাউথ’ক প্ৰতিনিধিত্ব কৰা দলৰ মাজত ক্লাবৰ প্ৰথমখন ৰাজহুৱা খেল অনুষ্ঠিত হয়। আনুমানিক ১১,০০০ দৰ্শকৰ সন্মুখত উত্তৰে ৭-১ গ'লত জয়লাভ কৰে। ১৮৯৭ চনৰ এপ্ৰিল মাহলৈকে ক্লাব আৰু ইয়াৰ লগত জড়িত দলসমূহে বিভিন্ন নামেৰে নিয়মিতভাৱে মেচ খেলিছিল। ১৯০২–০৩ চনত ইয়াক আংশিকভাৱে পুনৰুজ্জীৱিত কৰা হয়।

পূৰ্বসূৰী

১৯ শতিকালৈকে ফুটবলত মহিলাৰ অংশগ্ৰহণ কেৱল বিবাহ ৰীতি-নীতিৰ সৈতে জড়িত লোক-অনুষ্ঠানৰ মাজতে সীমাবদ্ধ আছিল। উদাহৰণস্বৰূপে, ইনভাৰ্নেছত অবিবাহিত মহিলাসকলে বছৰি বিবাহিত মহিলাৰ সৈতে মেচ খেলে, আৰু সম্ভাৱ্য স্বামীয়ে কাষৰ পৰা চাই থাকে।

১৮৮১ চনৰ ৭ মে'ত এডিনবাৰ্গৰ হাইবাৰ্নিয়ান পাৰ্কত প্ৰথমখন মহিলাৰ খেল স্কটলেণ্ড-ইংলেণ্ডৰ মাজত হৈছিল, যিখনক প্ৰথম আন্তঃৰাষ্ট্ৰীয় খেল হিচাপে গণ্য কৰা হয়। খেলখন দুজন থিয়েটাৰ উদ্যোগীয়ে আয়োজন কৰিছিল।চূড়ান্ত ফলাফল অনুসৰি স্কটলেণ্ডৰ হাতত ইংলেণ্ড ৩-০ গ'লত পৰে। দলসমূহে গ্লাছগোত ৫,০০০তকৈ অধিক লোকৰ সন্মুখত খেলে। এই খেলখন হিংসাত্মক আক্ৰমণৰ বলি হয়। খেলখন পিছত পৰিত্যক্ত হৈ পৰে য'ত মহিলাসকলক "মোটামুটিভাৱে জোকাৰণি" দিয়া হয় বুলি কোৱা হয়। তেওঁলোক খেলপথাৰৰ পৰা ওলাই যোৱাৰ সময়ত এটা গোটে তেওঁলোকক খেদি আহে

সেই সময়ৰ সম্প্ৰচাৰৰ পৰা পিটচ্ আক্ৰমণ কিহৰ প্ৰতিবাদত হৈছিল-সেইটো অনিশ্চিত হৈ আছিল। কিন্তু পৰৱৰ্তী সময়ত প্ৰেছৰ জৰিয়তে এইটো কথা প্ৰতিষ্ঠিত হৈছিল যে: ফুটবল অতি ৰুক্ষ পুৰুষৰ এই খেলবিধ মহিলাৰ বাবে অনুপযুক্ত।

১৮৮৯ চনত ইংলেণ্ড, স্কটলেণ্ড আৰু কানাডাত মহিলা ফুটবল ক্লাব প্ৰতিষ্ঠা হৈছিল বুলি জনা যায়।

ক্লাবটোৰ প্ৰতিষ্ঠা

১৮৯৪ চনৰ শেষৰ ফালে প্ৰতিষ্ঠা হোৱা ব্ৰিটিছ লেডিজ ফুটবল ক্লাব আলফ্ৰেড হেউইট স্মিথ আৰু নেট্টি হানিবলে উদ্বোধন কৰে। কুইন্সবেৰীৰ মাৰ্কুৱেছৰ কনিষ্ঠ কন্যা লেডী ফ্লৰেন্স ডিক্সিয়ে অধ্যক্ষ আৰু পৃষ্ঠপোষক হিচাপে ক্লাবটোত কাম কৰিছিল। ১৮৯৪ চনত ডেইলী গ্ৰাফিকত মহিলাৰ বাবে এটা ফুটবল ক্লাব গঠন কৰিবলৈ আগ্ৰহীসকলক বিচাৰি এটা বিজ্ঞাপন দিয়া হৈছিল যিয়ে প্ৰায় ৩০ গৰাকী মহিলাৰ মনোযোগ আকৰ্ষণ কৰে। তেওঁলোকে টটেনহাম হটস্পাৰৰ উইং হাফ বিল জুলিয়ানৰ তত্ত্বাৱধানত সাপ্তাহিকভাৱে দুবাৰকৈ প্ৰশিক্ষণ লয়।

সঁহাৰি

ক্লাবটো উত্তৰ আৰু দক্ষিণ দলত বিভক্ত হয় আৰু ১৮৯৫ চনৰ ২৩ মাৰ্চত লণ্ডনৰ ক্ৰাউচ এণ্ডত ১০,০০০ দৰ্শকে উদ্বোধনী খেলখন চায়। ১৮৮১ চনৰ মেচৰ দৰে খেলুৱৈয়ে কৰ্চেট আৰু হাই হিলৰ বুট পিন্ধিব নালাগিছিল। বৰঞ্চ উপযুক্ত আকাৰত পুৰুষৰ দৰে বুট জোতা পিন্ধিছিল। অৱশ্যে তেওঁলোকে বনেট পিন্ধিব লগীয়া হৈছিল। যদি কোনো মহিলাই বলটো হেড কৰে আৰু ইয়াৰ ফলত তেওঁলোকৰ বনেট বা হেয়াৰপিন স্পৰ্শ কৰে, তেন্তে খেল বন্ধ কৰা হৈছিল। খেল পুনৰ আৰম্ভ হোৱাৰ আগতে তেওঁলোকে বনেট আৰু হেয়াৰপিন সলাবলগীয়া হৈছিল।

তথ্যসূত্ৰ

শ্ৰেণী:খেল
শ্ৰেণী:নাৰীবাদ
আদি পৰাশক্তি

আদি পৰাশক্তিক হিন্দু ধৰ্মৰ শক্তিপ্ৰথাৰ সৰ্বোচ্চ সত্তা হিচাপে গণ্য কৰা হয়। তেওঁ পৰমশক্তি, আদিশক্তি, মহাশক্তি, মহাদেৱী, মহাগৌৰী, মহাকালী, শ্যামাশক্তি আদি নামেৰেও প্ৰখ্যাত। শাক্ত সাহিত্য অনুসৰি পৰম মানে হৈছে চূড়ান্ত আৰু সত্য মানে সঁচা। দেৱী ভাগৱত পুৰাণৰ মতে আদি পৰাশক্তি হৈছে সমগ্ৰ বিশ্বব্ৰহ্মাণ্ডৰ সৃষ্টি, পালন আৰু ধ্বংসকাৰী দেৱী।

নামৰ উৎপত্তি

আদি পৰাশক্তি মানে হৈছে প্ৰথম সৰ্বোচ্চ শক্তি। আদি শব্দৰ অৰ্থ হৈছে আৰম্ভণি। আৰু শক্তি শব্দটো শক্ ধাতুৰ পৰা আহিছে। যাৰ অৰ্থ হৈছে কৰিবলৈ ক্ষমতা থকা।

গুৰুত্ব

দেৱী গীতাত কোৱা হৈছে যে পাৰ্বতী ৰূপে অৱতাৰ লোৱাৰ পূৰ্বে আদি শক্তিয়ে নৃপতি হিমালয়ৰ সন্মুখত প্ৰকট হৈ নিজৰ ঐশ্বৰিক শক্তি তথা শাশ্বত জ্ঞানৰ বিষয়ে অৱগত কৰিছিল। তেওঁ বেদৰ শব্দৰ দ্বাৰা নিজৰ বৰ্ণনা কৰি কৈছিল যে তেওঁৰ কোনো আৰম্ভণি বা শেষ নাই। তেৱেই হৈছে শাশ্বত সত্য। গোটেই বিশ্ব ব্ৰহ্মাণ্ড তেওঁৰেই সৃষ্টি। তেওঁৱেই হৈছে বিজয়ী বা বিজয়ৰ বহিৰ্প্ৰকাশ। তাৰপিছত দেৱীয়ে নিজৰ দুৰ্লভ ৰূপ ধাৰণ কৰি হিমালয়ৰ সন্মুখত ধৰা দিলে। তেওঁৰ কপালত সত্যলোক, চুলিত বিশ্বব্ৰহ্মাণ্ড, দুয়োটা চকুত চন্দ্ৰ আৰু সূৰ্য, কাণত চাৰিটা দিশ, তেওঁৰ শব্দই আছিল বেদ, মৃত্যু, মমতা আৰু আবেগসমূহ আছিল তেওঁৰ দাঁত, তেওঁৰ হাঁহিয়ে মায়াৰ প্ৰকাশ কৰিছিল।

হিন্দুধৰ্মত আদি পৰাশক্তি

শাক্ত পুৰাণৰ বাহিৰে আন কোনো পুৰাণতেই আদি শক্তিৰ বিষয়ে উল্লেখ নাই যদিও আওপকীয়াকৈ তেওঁকেই সৰ্বোচ্চ শক্তি হিচাপে মানি লোৱা হৈছে।

শাক্ত পুৰাণ

দেৱী ভাগৱতী পুৰাণত কোৱা হৈছে যে ভগৱান শিৱই বীজমন্ত্ৰ হ্ৰীং ব্যৱহাৰ কৰি আদি পৰাশক্তিক হাজাৰ বছৰ ধৰি পূজা আৰু ধ্যান কৰিছিল। তাৰপিছত দেৱীয়ে শিৱৰ বাওঁ অংশৰ পৰা সিদ্ধিদাত্ৰী ৰূপে প্ৰকট হৈ শিৱৰ সন্মুখত আবিৰ্ভাৱ হৈছিল। সাকাৰ আৰু নিৰাকাৰ দুয়োটা সত্তাতেই দেৱী আদি পৰাশক্তিক সৰ্বোচ্চ সত্য ৰূপে গণ্য কৰা হৈছে। দেৱীৰ সাকাৰ ৰূপটো হৈছে সগুণ ৰূপ। সগুণ ৰূপত দেৱীক গোটেই বিশ্বৰ মাতৃৰূপে গণ্য কৰা হৈছে আৰু তেওঁ সকলো পৰলোকৰ ওপৰত সৰ্বলোক মণিদ্বীপত বাস কৰে। শক্তি মহাভাগৱত পুৰাণৰ মতে তেওঁ হৈছে এগৰাকী মহান দেৱী আৰু সকলো দেৱী-দেৱতা তেওঁৰ পৰাই উদ্ভৱ হৈছে।

তথ্য সংগ্ৰহ

শ্ৰেণী:হিন্দু দেৱী
ঘোষা

ঘোষা (घोषा) এজন প্ৰাচীন বৈদিক যুগৰ ভাৰতীয় দাৰ্শনিক আৰু দৰ্শক আছিল। সৰুৰে পৰা তাই ছালৰ বিকৃতিকাৰী ৰোগত আক্ৰান্ত হৈছিল। কিংবদন্তি অনুসৰি অশ্বিনী কুমাৰে তেওঁক সুস্থ কৰি যৌৱন, স্বাস্থ্য আৰু সৌন্দৰ্য্য পুনৰ ঘূৰাই আনিলে। ফলস্বৰূপে তাইৰ বিয়া হৈ এজন পুত্ৰ সন্তান জন্ম হয়। বেদত পাকৈত আছিল আৰু আনকি ঋগবেদত দুটা গীতৰ লিপিও লিখিছিল। তাইক মন্ত্ৰদ্ৰিকা বুলি কোৱা হৈছিল, অৰ্থাৎ মন্ত্ৰত সুপৰিচিত। ব্ৰহ্মবাদিনী, ব্ৰাহ্মণৰ বক্তা বা ঘোষক হিচাপেও পৰিচিত আছিল আৰু উদ্দেশ্যপ্ৰণোদিত আধ্যাত্মিক জীৱন যাপন কৰিছিল। ফলত তেওঁ দীঘলীয়া সময় ধৰি অৱিবাহিতা হৈ আছিল। তেওঁ যুগৰ দেব চিকিৎসক যুগল অশ্বিনীক প্ৰাৰ্থনা কৰিছিল, যিসকলে যৌৱন পুনৰুজ্জীৱন কৰাৰ কৌশলত প্ৰভুত আছিল। কাহিনীৰ মতে, তেওঁলোকে ঘোষাক "মধু বিদ্যা" শিক্ষা দিছিল, যাৰ জৰিয়তে যৌৱন পুনঃপ্ৰাপ্তি আৰু অগাধ জ্ঞান লাভ হ’ব পাৰে, আৰু এই বিদ্যাৰ ফলত তেওঁৰ ৰোগ নিৰাময় হৈছিল। তাৰ পাছত তেওঁ বিবাহিত হৈছিল। তেওঁৰ এজন পুত্ৰ হৈছিল, নাম আছিল সুহষ্ট্য, যিয়ে ঋগ্বেদত মন্ত্ৰ ৰচনা কৰিছিল।

ঘোষাই অশ্বিনী কুমাৰৰ প্ৰশংসাত দুটা মন্ত্ৰ ৰচনা কৰিছিল, যিবোৰ ঋগ্বেদৰ দশম মণ্ডলৰ ৩৯ আৰু ৪০ নম্বৰ সূক্তত অন্তৰ্ভুক্ত। প্ৰতিটো সূক্তত ১৪টা শ্লোক আছে। প্ৰথম সূক্তটো অশ্বিনীক কুমাৰৰ প্ৰশংসা কৰে। দ্বিতীয় সূক্তটো অধিক অন্তৰংগ, য’ত তেওঁ বিবাহিত জীৱনৰ প্ৰতি নিজৰ গোপন অনুভূতি আৰু আকাংক্ষা প্ৰকাশ কৰিছে। এই দুই সূক্তৰ শ্লোকসমূহৰ অনুবাদ তলত দিয়া হৈছে:

গ্ৰন্থতালিকা

তথ্যসূত্ৰ

শ্ৰেণী:প্ৰাচীন ভাৰতৰ নাৰী
শ্ৰেণী:ভাৰতীয় নাৰী
চুতণফা

চাওফা চুতণফা বা চ্যু-তণ-ফা (, , শাসনকাল:১৭১৪-১৭৪৪)
স্বৰ্গদেউ ৰুদ্ৰ সিংহৰ প্ৰথম পুত্ৰ। ৰুদ্ৰ সিংহৰ মৃত্যুৰ পিছত তেওঁ স্বৰ্গদেউ শিৱ সিংহ নাম লৈ আহোম ৰাজপাটত উঠে।

ৰাজত্বকাল

স্বৰ্গদেউ ৰুদ্ৰ সিংহয়ে তেওঁৰ মৃত্যুসজ্জাত তেওঁৰ জ্যেষ্ঠ পুত্ৰ শিৱ সিংহয়ে ৰাজপাট আৰোহণ কৰাটো বিচাৰিছিল। তেওঁ পিতৃৰ বংগক আক্ৰমণ কৰা ইচ্ছা ত্যাগ কৰিছিল। কিন্তু তেওঁ পিতৃৰ ইচ্ছানুসাৰে পশ্চিম বংগৰ নৱদ্বীপৰ শাক্ত পুৰোহিত কৃষ্ণৰাম ভট্টাচাৰ্য্যৰ শিষ্যত্ব গ্ৰহণ কৰিছিল। তেওঁ কৃষ্ণৰাম ভট্টাচাৰ্য্যক কামাখ্যা মন্দিৰৰ ব্যৱস্থাপনা অৰ্পণ কৰিছিল। তাৰপিছত কৃষ্ণৰাম ভট্টাচাৰ্য নীলাচল পাহাৰৰ শিখৰত বাস কৰিবলৈ লয়। সেয়ে তেওঁক পৰ্বতীয়া গোহাঁই বুলিও জনা গৈছিল। শিৱ সিংহয়ে তেওঁক আহোম ৰাজ্যৰ ৰাজকীয় গুৰু মানিছিল আৰু বহুতো মন্দিৰ আৰু ব্ৰাহ্মণক ভূমিদান কৰিছিল।

ডফলা অভিযান

তেওঁৰ সুদীৰ্ঘ ৩০ বছৰকাল শান্তিপূৰ্ণ ভাবে ৰাজত্ব কৰিছিল। কেৱল ১৭১৭ খ্ৰীষ্টাব্দৰ জানুৱাৰী মাহত তেওঁ উত্তৰৰ পাহাৰীয়া অঞ্চলৰ ডফলা সকলৰ বিৰুদ্ধে অভিযান আৰম্ভ কৰিছিল। ডফলা সকলে ভৈয়ামলৈ আহি স্থানীয় লোকৰ সা-সম্পত্তি লুট কৰাৰ বাবে তেওঁ এই অভিযান হাতত লৈছিল। ডফলা সকলক দমন কৰাৰ পিছত তেওঁ পাহাৰৰ নামনিত স্থানীয় লোকক তেওঁলোকৰ ভৱিষ্যতৰ আক্ৰমণৰ পৰা ৰক্ষা কৰিবলৈ এটা গড় বন্ধোৱাইছিল।

মৃত্যু

১৭৪৪ খ্ৰীষ্টাব্দত স্বৰ্গদেউ শিৱ সিংহৰ মৃত্যু হয়। তেওঁৰ মৃত্যুৰ পিছত ৰুদ্ৰ সিংহৰ দ্বিতীয় পুত্ৰ তথা শিৱ সিংহৰ ভাতৃ প্ৰমত্ত সিংহ ৰাজ সিংহাসনত অধিষ্ঠিত হয়।

তথ্য উৎস

শ্ৰেণী:টাই-আহোম শাসক
আগৰতলা

আগৰতলা (; , ) হৈছে ভাৰতৰ ত্ৰিপুৰা ৰাজ্যৰ ৰাজধানী, আৰু উত্তৰ-পূব ভাৰতৰ অন্যতম বৃহৎ চহৰ। চহৰখন আগৰতলা পৌৰ নিগমৰ দ্বাৰা পৰিচালিত হয়। চহৰখন ত্ৰিপুৰা চৰকাৰৰ আসন। ই বাংলাদেশ সীমান্তৰ ওচৰৰ হাওৰা নদীৰ পাৰত, বাংলাদেশৰ ৰাজধানী ঢাকাৰ পৰা প্ৰায় ৯০ কিলোমিটাৰ (৫৫ মাইল) পূবত আৰু ৰাষ্ট্ৰীয় ৰাজধানী নতুন দিল্লীৰ পৰা প্ৰায় ২,৪৯৯ কিলোমিটাৰ (১,৫২২ মাইল) দূৰত পশ্চিম ত্ৰিপুৰা জিলাত অৱস্থিত। ভাৰত চৰকাৰৰ এক ফ্লেগশ্বিপ আঁচনি স্মাৰ্ট চিটি মিছনৰ অধীনত আগৰতলা বিকশিত কৰা হৈ আছে। আগৰতলা মুম্বাই আৰু চেন্নাইৰ পিছত ভাৰতৰ তৃতীয় আন্তঃৰাষ্ট্ৰীয় ইণ্টাৰনেট গেটৱে।

ব্যুৎপত্তি

"আগৰতলা" শব্দটো দুটা বঙালী শব্দৰ পৰা উদ্ভৱ হৈছে, যথা আগৰ আৰু তলা। আগৰ হৈছে একুইলাৰিয়া গণৰ এটা মূল্যৱান সুগন্ধি আৰু ধূপ গছ। আনহাতে, তলা শব্দৰ অৰ্থ হৈছে তলত। অৰ্থাৎ তলা প্ৰত্যয়টোৱে অঞ্চলটোৰ আগৰ গছৰ ঘনত্ব বুজায়।

ইতিহাস

]], one of the most ambitious kings of Tripura
ত্ৰিপুৰাৰ প্ৰাচীনতম ৰজাসকলৰ ভিতৰত খ্ৰীষ্টপূৰ্ব ১৯০০ ত পাটাৰ্দান নামেৰে এজন ৰজা আছিল। লোককথা অনুসৰি, চিত্ৰৰথ, দ্ৰিকপতি, ধৰ্মফা, লোকনাথ জীৱনধৰণ আদি আগৰতলাত খ্ৰীঃৰ সময়ত গুৰুত্বপূৰ্ণ ৰজা আছিল।

অতীজতে ত্ৰিপুৰাত কেইবাখনো হিন্দু শাসকে ৰাজত্ব কৰিছিল। যদিও শাসকসকলৰ সময়ৰেখা পোৱা হোৱা নাই, ৰেকৰ্ডসমূহে প্ৰকাশ কৰে যে অঞ্চলটো প্ৰায় ১৭৯জন হিন্দু শাসকে শাসন কৰিছিল। পৌৰাণিক ৰজা দ্ৰহ্যৰ পৰা আৰম্ভ কৰি ত্ৰিপুৰাৰ অন্তিম ৰজা কিৰিট বিক্ৰম কিশোৰ মাণিক্যলৈকে। ত্ৰিপুৰাও মোগল শাসনৰ অধীনলৈ আহিছিল। ৰাজ্যখন ১৮০৮ চনত ব্ৰিটিছৰ শাসনৰ অধীনলৈ আহে।

ভূগোল আৰু জলবায়ু

আগৰতলা হাওৰা নদীৰ কাষৰ এখন সমভূমিত অৱস্থিত, অৱশ্যে চহৰখন ইয়াৰ উত্তৰ অংশৰ তলৰ পাহাৰবোৰলৈকে বিস্তৃত।

জনসংখ্যা

সংস্কৃতি

পৰ্যটন

পৰিবহণ ব্যৱস্থা

অৰ্থনীতি

তথ্য সংগ্ৰহ

শ্ৰেণী:ভাৰতৰ ৰাজধানী নগৰ
শ্ৰেণী:ত্ৰিপুৰাৰ নগৰ-মহানগৰ
খুশী কাপুৰ

খুশী কাপুৰ (; জন্ম: ৫ নৱেম্বৰ ২০০০) এগৰাকী ভাৰতীয় অভিনেত্ৰী। তেওঁ হিন্দী ভাষাৰ চলচ্চিত্ৰত অভিনয় কৰে। অভিনেত্ৰী শ্ৰীদেৱী আৰু প্ৰযোজক বনী কাপুৰৰ কন্যা খুশীয়ে নেটফ্লিক্সৰ মৌলিক ছবি দ্য আৰ্চিজ (২০২৩)ত বেটী কুপাৰৰ চৰিত্ৰত অভিনয়েৰে পূৰ্ণদৈৰ্ঘ্যৰ ছবিত অভিষেক ঘটায়। ইয়াৰ পিছত তেওঁ ৰোমাণ্টিক কমেডীধৰ্মী ছবি লাভয়াপা আৰু নাদনিয়াঁ (দুয়োখন ২০২৫)ত অভিনয় কৰে। ২০২৪ চনত জিকিউ নামৰ আলোচনী এখনে কাপুৰক "৩৫গৰাকী আটাইতকৈ প্ৰভাৱশালী ভাৰতীয় যুৱ" তালিকাত স্থান দিয়া দিছিল।

প্ৰাৰম্ভিক জীৱন আৰু পটভূমি

২০০০ চনৰ ৫ নৱেম্বৰ তাৰিখে খুশী কাপুৰৰ জন্ম হৈছিল। অভিনেত্ৰী শ্ৰীদেৱী তেওঁৰ মাতৃ আৰু চলচ্চিত্ৰ প্ৰযোজক বনী কাপুৰৰ তেওঁৰ পিতৃ। তেওঁ সুৰিন্দৰ কাপুৰৰ নাতিনী। চলচ্চিত্ৰ অভিনেতা অনিল কাপুৰ আৰু সঞ্জয় কাপুৰৰ ভতিজী। অভিনেত্ৰী জাহ্নৱী কাপুৰ তেওঁৰ বায়েক। মাহীমাক মোনা শ্বৌৰীৰ তৰফৰ পৰা তেওঁৰ দুগৰাকী সতীয়া ভায়েক-ভনীয়েক আছে, অভিনেতা অৰ্জুন আৰু অংশুলা। অভিনেত্ৰী সোণম কাপুৰ, ৰিয়া কাপুৰ, হৰ্ষবৰ্ধন কাপুৰ, আৰু মোহিত মাৰৱাহ তেওঁৰ কাজিন। কাপুৰে ১৭ বছৰ বয়সতেই মাতৃক হেৰুৱাইছিল।

কাপুৰে মুম্বাইৰ ইক'ল মণ্ডিয়াল ৱৰ্ল্ড স্কুলত স্কুলীয়া শিক্ষা গ্ৰহণ কৰিছিল। পিছলৈ তেওঁ ২০১৯ চনত নিউয়ৰ্ক চহৰৰ নিউয়ৰ্ক ফিল্ম একাডেমীত এবছৰীয়া অভিনয় পাঠ্যক্ৰম গ্ৰহণ কৰে।

কৰ্মজীৱন

কাপুৰে নিউয়ৰ্ক ফিল্ম একাডেমীত স্পিক আপ নামৰ ছাত্ৰসুলভ চুটি ছবি এখনত নেইনাৰ চৰিত্ৰত অভিনয়েৰে ছাত্ৰাৱস্থাৰ অভিনয়ত অভিষেক ঘটায়। ২০২৩ চনত দ্য আৰ্চিছত' তেওঁ বেটী কুপাৰৰ চৰিত্ৰত অভিনয়েৰে হিন্দী চলচ্চিত্ৰত আত্মপ্ৰকাশ কৰে। ২০২৩ চনৰ ডিচেম্বৰ মাহত ছবিখনে নেটফ্লিক্সত মুক্তি পাইছিল।

২০২৫ চনত কাপুৰে জুনেইদ খানৰ বিপৰীতে তামিল ছবি লাভ টুডে (২০২২)ৰ পুনৰ্নিৰ্মাণ ৰোমাণ্টিক কমেডী লাভয়াপাত' অভিনয় কৰে। থিয়েটাৰত মুক্তি পোৱা এইখনেই তেওঁৰ প্ৰথম ছবি। যিহেতু ছবিখন তেওঁৰ তৃতীয়বাৰৰ চিত্ৰগ্ৰহণৰ অভিজ্ঞতা আছিল, সেয়েহে কাপুৰে কৈছিল যে তেওঁৰ প্ৰথম প্ৰজেক্টৰ তুলনাত এইবাৰ তেওঁ নিজৰ সামৰ্থ্যৰ ওপৰত যথেষ্ট বেছি আত্মবিশ্বাসী অনুভৱ কৰিছিল। নিউজ১৮-ৰ তিতাস চৌধুৰীয়ে দ্য আৰ্চিছৰ পৰা তেওঁৰ উন্নতিৰ কথা লক্ষ্য কৰিছিল আৰু ভাবিছিল যে তেওঁ "বিশেষকৈ আৱেগিকভাৱে গধুৰ দৃশ্যবোৰত আপ্লুত কৰে।" ইয়াৰ পিছত তেওঁ ধৰ্মাটিক এণ্টাৰটেইনমেণ্টৰ ৰোমাণ্টিক কমেডী নাদানিয়াঁত নৱাগত অভিনেতা ইব্ৰাহিম আলী খানৰ বিপৰীতে অভিনয় কৰিছিল। ছবিখন নেটফ্লিক্সত মুক্তি পাইছিল। ছবিখনে সেই সময়ত নেটফ্লিক্সত সৰ্বাধিক চোৱা ছবি হিচাপে স্বীকৃতিও লাভ কৰিছিল।

মিডিয়া ইমেজ

অভিনয়ৰ উপৰিও কাপুৰ ছল ডি জেনেইৰʼ আৰু মিন্ত্ৰাৰ দৰে ব্ৰেণ্ড তথা প্ৰডাক্টৰ ব্ৰেণ্ড এম্বেছাদৰ। ২০২৩ চনত তেওঁ কচমোপলিটান ইণ্ডিয়া নামৰ আমেৰিকীয় আলোচনী এখনৰ বেটুপাতত প্ৰদৰ্শিত হৈছিল।

কাপুৰে কৈছে যে সৰুতে তেওঁৰ চেহেৰাৰ ওপৰত কৰা নেতিবাচক মন্তব্যই তেওঁৰ আত্মসন্মান হ্ৰাস কৰিছিল। তেওঁ প্ৰসাধন অস্ত্ৰোপচাৰ কৰাৰ বিষয়ে মুকলিকৈ কৈছে, যাৰ ভিতৰত আছে নাকৰ অস্ত্ৰোপচাৰ আৰু ভ্ৰূৰ নেনোব্লেডিং আদি।

চলচ্চিত্ৰপুঞ্জী

চলচ্চিত্ৰ

বৰ্ষ
শিৰোনাম
চৰিত্ৰ
টোকা
তথ্য.
২০২০
স্পিক আপ
নেইনা
চুটি ছবি

২০২৩
দ্য আৰ্চিজ
বেটী কুপাৰ
সংগীতধৰ্মী

২০২৫
লাভেয়াপা
বাণী শৰ্মা
পূৰ্ণদৈৰ্ঘ্য চলচ্চিত্ৰ

নাদানিয়াঁ
পিয়া জয়সিংহ
পূৰ্ণদৈৰ্ঘ্য চলচ্চিত্ৰ

টেলিভিছন

বৰ্ষ
শিৰোনাম
চৰিত্ৰ
টোকা
তথ্য.
২০২৪
ফেবুলাছ লাইভছ অফ বলীউড ৱাইভছ
নিজেই
অতিথিৰ ৰূপত

তথ্য উৎস

বাহ্যিক সংযোগ

শ্ৰেণী:মুম্বাইৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতীয় অভিনেত্ৰী
নয়না গাংগুলী

নয়না গাংগুলী এগৰাকী ভাৰতীয় বাঙালী অভিনেত্ৰী। তেওঁ মেৰী বেটী ছানী লিয়নি বননা চাহতী হ্যায় (২০১৭) আৰু চাৰিত্ৰহীন (হইচই-ৰ ৱেবছিৰিজ) (২০১৮)ৰ বাবে পৰিচিত।

ফিল্মগ্ৰাফী

+Key

এতিয়াও মুক্তি নোপোৱা ছবিক বুজায়

বছৰ
শীৰ্ষক
ভূমিকা
ভাষা
টোকা

২০১৬ বংগভীতি ৰত্ন কুমাৰী তেলুগু
২০১৭ মেৰী বেটী ছানী লিয়নি বননা চাহতী হ্যায় পুত্ৰী হিন্দী চুটি চলচ্চিত্ৰ
২০১৮ চৰিত্ৰহীন কিৰণ/ কিৰণময়ী বাংলা ৱেব চিৰিজ
২০২৯ চৰিত্ৰহীন ২
২০২০ চৰিত্ৰহীন ৩
জোহাৰ বালা তেলুগু
২০২১ ডি কোম্পানী হিন্দী চলচ্চিত্ৰ আৰু ৱেব চিৰিজ
পৰম্পৰা জেনী তেলুগু ডিজনি+ হটষ্টাৰৰ ৱেব চিৰিছ
2022 মল্লি মোদালাইণ্ডি পৱিত্ৰ ZEE5ত মুক্তি লাভ কৰে
ডেঞ্জাৰাচ
থাগেডেলে শিৰোনাম গীতত বিশেষ উপস্থিতি
২০২৪ প্ৰাণায়াম অমৃতা কন্নড়

বাহ্যিক সংযোগ

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় অভিনেত্ৰী
বেঞ্জামিন লিষ্ট

বেঞ্জামিন লিষ্ট (; জন্ম: ১১ জানুৱাৰী, ১৯৬৪) এজন জাৰ্মান ৰসায়নবিদ আৰু মেক্স প্লেংক ইনষ্টিটিউট ফৰ কোল ৰিচাৰ্ছৰ সঞ্চালক। ২০২১ চনৰ ৬ অক্টোবৰ তাৰিখে তেওঁক ডেভিদ মেকমিলানৰ সৈতে যুটীয়া ভাৱে "অসমমিত জৈৱঅনুঘটকৰ বিকাশৰ বাবে" ৰসায়ন বিজ্ঞানৰ ন'বেল বঁটা প্ৰদান কৰা হয়।

তেওঁ ফ্ৰী ইউনিভাৰ্চিটি অফ বাৰ্লিনৰ পৰা স্নাতক ডিগ্ৰী আৰু গৱেথ বিশ্ববিদ্যালয় ফ্ৰাংকফুৰ্টৰ পৰা পিএইচডি ডিগ্ৰী লাভ কৰে।
গুগল স্কলাৰৰ মতে তেওঁৰ এইচ-ইণ্ডেস্ক ৯৫।

জীৱন আৰু কৰ্ম

তেওঁ ১৯৯৩ চনত বাৰ্লিনৰ ফ্ৰী বিশ্ববিদ্যালয়ৰ পৰা ৰসায়ন বিজ্ঞান বিভাগত স্নাতক ডিগ্ৰী লাভ কৰিছিল। তেওঁ ১৯৯৭ চনত জোহান উলফগাং গোয়েথ বিশ্ববিদ্যালয় ফ্ৰাংকফুৰ্ট এম মেইনত জোহান মুলজাৰৰ অধীনত ভিটামিন বি-১২ চেমিকোৰিনৰ সংশ্লেষণ বিষয়ত কৰা গৱেষণাৰ বাবে ডক্টৰেট ডিগ্ৰী লাভ কৰিছিল। আমেৰিকা যুক্তৰাষ্ট্ৰৰ লা জোলাৰ স্ক্ৰিপছ ৰিচাৰ্চ ইনষ্টিটিউটত কেটালাইটিক এণ্টিবডীৰ কাম কৰি থকাৰ পিছত তেওঁক ১৯৯৯ চনৰ পৰা ২০০৩ চনলৈ আণৱিক জীৱবিজ্ঞান বিভাগৰ লা জোলাৰ স্ক্ৰিপছ গৱেষণা প্ৰতিষ্ঠানত সহকাৰী অধ্যাপক হিচাপে নিযুক্তি দিয়া হয়। ২০০৩ চনত তেওঁ প্ৰথমে মেক্স প্লেংক ইনষ্টিটিউট ফৰ কোল ৰিচাৰ্ছত গৱেষণা গোটক নেতৃত্ব দিয়ে আৰু ২০০৫ চনৰ জুলাই মাহত তেওঁ গোটটোৰ সঞ্চালক হয়। তেওঁৰ কামৰ মূল কেন্দ্ৰ হৈছে অৰ্গেনোকেটালাইচিছৰ ক্ষেত্ৰ।

তেওঁ ক'লন বিশ্ববিদ্যালয়ৰ অধ্যাপক আৰু মেক্স প্লেংক কয়লা গৱেষণা প্ৰতিষ্ঠানৰ সঞ্চালক তথা অধ্যাপক। ইয়াৰ উপৰিও তেওঁ হোক্কাইডো বিশ্ববিদ্যালয়ৰ ইনষ্টিটিউট ফৰ কেমিকেল ৰিএক্সন ডিজাইন এণ্ড ডিস্কভাৰীৰ মুখ্য অনুসন্ধানকাৰী। লগতে তেওঁ এক আন্তৰ্জাতিক বৈজ্ঞানিক আলোচনী 'চিনলেট'ৰ মুখ্য সম্পাদক।

নিৰ্বাচিত কৰ্ম

লিষ্টৰ নিৰ্বাচিত কৰ্মসমূহ:

তথ্যসূত্ৰ

বাহ্যিক সংযোগ

শ্ৰেণী:ৰসায়ন বিজ্ঞানৰ ন'বেল বঁটা বিজয়ী
শ্ৰেণী:জীৱিত ব্যক্তি
শ্ৰেণী:জাৰ্মানীৰ ব্যক্তি
হীৰা শৰণীয়া

নব কুমাৰ শৰণীয়া ওৰফে হীৰা শৰণীয়া ওৰফে হীৰা ডেকা (জন্ম ১ মে ১৯৬৯) এজন ভাৰতীয় ৰাজনীতিবিদ যিয়ে ২০১৪ চনৰ পৰা ২০১৯ চন লৈকে এজন স্বতন্ত্ৰ প্ৰাৰ্থী হিচাপে আৰু ২০১৯ চনৰ পৰা ২০২৪ চন লৈকে গণ সুৰক্ষা পাৰ্টীৰ সদস্য হিচাপে অসমৰ কোকৰাঝাৰ লোকসভা সমষ্টিক প্ৰতিনিধিত্ব কৰিছিল। তেওঁ অসমৰ নিৰ্বাচনত আৰু লোকসভা নিৰ্বাচনৰ ইতিহাসত স্বতন্ত্ৰ প্ৰাৰ্থী হিচাপে সকলোতকৈ বেছি ভোটৰ ব্যৱধানত জয় লাভ কৰিছিল । তেওঁ ২০১৯ চনৰ পৰা গণ সুৰক্ষা পাৰ্টীৰ প্ৰতিষ্ঠাতা আৰু সভাপতি। ইয়াৰ আগত শৰণীয়া আলফাৰ ৭০৯ বেটেলিয়নৰ কমাণ্ডাৰ আছিল। তেওঁক অসমৰ ভয়ঙ্কৰ উগ্ৰপন্থী হিচাপে গণ্য কৰা হৈছিল।

পাৰিবাৰিক পটভূমি

শৰণীয়াৰ চাৰি ভাই ককাই আৰু দুই ভনীৰ মাজত সকলোতকৈ ডাঙৰ। দুই ভনীৰ বয়স কুৰি। শৰণীয়াৰ পৰিয়াল ১৫ বিঘাৰ অধিকাৰী আৰু মোটামুটি স্বচ্ছল। তেওঁলোকে এটা সাধাৰণ অসম টাইপ ঘৰত বাস কৰে।

আলফা উগ্ৰপন্থীত জীৱন

অৱশৰপ্ৰাপ্ত ভাৰতীয় সেনাৰ সন্তান হোৱা স্বত্বেও, নব কুমাৰ শৰণীয়াই ১৯৮০ দশকৰ মাজভাগত আলফাত যোগদান কৰিছিল। আলফাত থকা কালত তেওঁ হীৰা শৰণীয়া নামে জনাজাত আছিল। হীৰাক ম্যানমাৰ আৰু আফগানিস্তান প্ৰশিক্ষণ দিয়া হৈছিল। শৰণীয়া আলফাৰ ৭০৯ বেটেলিয়নৰ কমাণ্ডাৰ আছিল।

ডায়েৰী

১৭ নৱেম্বৰ ২০০৫-ত ডুমুনি কোবৰ (কোম্পানী অপাৰেটিং বেছ) পৰা ১০ জন সেনখ সদস্যই নৱগঠিত বাক্সা জিলাৰ জালিগাওঁ পৰা কিছু অস্ত্ৰ, গোলাবাৰুদ, নগদ ধন আৰু নগদ চাহিদা পত্ৰ সহ শৰণীয়াৰ ডায়েৰী উদ্ধাৰ কৰিবলৈ সক্ষম হৈছিল। তেওঁৰ ডায়েৰীত ভূটানৰ এক সময়ৰ গোপন বুজাবুজি আৰু ভাৰতৰ বিৰুদ্ধে আলফাৰ গভীৰ ক্ষোভ প্ৰকাশিত হৈছিল। সাংবাদিক তেৰেছা ৰহমানে দাবী কৰিছে, তেওঁ হীৰা শৰণীয়াৰ ডায়েৰী পাইছিল।

গ্ৰেপ্তাৰ

২০ আগষ্ট ২০১৩-ত গুৱাহাটী চিটি পুলিচে হীৰা শৰণীয়াক লুটপাত, অপহৰণ আৰু হত্যাৰ অভিযোগত আৰু তিনিজনৰ লগত গ্ৰেপ্তাৰ কৰিছিল। একেধৰণে তাৰ বিৰুদ্ধে ৯ অক্টোবৰ, ২০২০-ত কোকৰাঝাৰ থানাত এটা গোচৰ ৰজু কৰা হৈছিল।

তথ্য উৎস

শ্ৰেণী:অসমৰ ৰাজনীতিক
ভূটানৰ সামৰিক ব্যৱস্থা

ভূটানৰ সামৰিক ব্যৱস্থা সশস্ত্ৰ ৰয়েল ভূটান আৰ্মি, ৰয়েল বডিগাৰ্ড, আৰু ৰয়েল ভূটান পুলিচেৰে গঠিত। ভূটানত বায়ুসেনা নাই, (ভূমি আবদ্ধ দেশ হোৱাৰ বাবে) ভূটানত নৌসেনাও নাই। সামৰিক প্ৰশিক্ষণ, অস্ত্ৰ যোগান আৰু ভূটানৰ বায়ু প্ৰতিৰক্ষাৰ দায়িত্ব ভাৰতৰ। ভূটানৰ সেনাবাহিনীক ভাৰতীয় সশস্ত্ৰ বাহিনীয়ে প্ৰশিক্ষণ দিয়ে।

’আৰ বি এ’ই ভাৰতীয় বায়ুসেনাৰ ইষ্টাৰ্ণ এয়াৰ কমাণ্ডাৰৰ ওপৰত আকাশমাৰ্গৰ সহায়ৰ বাবে নিৰ্ভৰ কৰে। শেহতীয়া বছৰবোৰত ভাৰতে সামৰিক অনুদান আৰু প্ৰশিক্ষণৰ জৰিয়তে ভূটানক সকলো ক্ষেত্ৰতে সামৰিক বাহিনীৰ বিকাশ আৰম্ভ কৰাত সহায় কৰিছে। ঐতিহাসিকভাৱে মুঠ ৮,০০০ সেনা জোৱানৰ ১৯৭১ চনৰ ১ জানুৱাৰীত ভূটান চৰকাৰে অতিৰিক্ত ৬০০-৭০০ জন নিযুক্তি দি সেৱাৰ ক্ষেত্ৰত কঠোৰ নীতি-নিয়ম প্ৰণয়ন কৰি সামৰিক জোৱান ৪,৮৫০ লৈ বৃদ্ধি কৰাৰ সিদ্ধান্ত লয়। ২০০৩ চনত অপাৰেচন অল ক্লিয়াৰৰ সময়ত ভাৰতীয় বায়ুসেনাৰ হেলিকপ্টাৰে “আৰ বি এ’’ৰ হতাহতসকলক চিকিৎসাৰ বাবে ভাৰতলৈ লৈ আহিছিল।

তথ্য সূত্ৰ

শ্ৰেণী:সামৰিক
শ্ৰেণী:ভূটান